Յուրի Կապլան

**Յուրի Գենադևիչ Կապլան** (, ), ուկրաինացի երգիչ, պոետ, «Վալենտին Ստրըկալո» խմբի հիմնադիր և լիդեր։ Առաջին անգամ համբավ է ձեռք բերել, երբ նրա հումորային տեսաուղերձները շոու բիզնեսի աստղերին հայտնվեցին ՅուԹյուբում։

## Կենսագրություն
Յուրի Կապլանը ծնվել է 1988 թվականի հոկտեմբերի 2-ին Զապորիժիայում։ Ավարտելով տեղի 105-րդ լիցեյը, նա ընդունվել է Կիևի Վադիմ Հեթմանի անվան ազգային տնտեսական համալսարան, Միջազգային տնտեսագիտության և կառավարման ֆակուլտետ, որն ավարտել է 2010 թվականին։ Յուրին ունի եղբայր՝ Մարկը, ով հինգ տարով փոքր է։

### Գործունեություն համացանցում
Յուրի Կապլանը 2008 թվականի մարտին ՅուԹյուբում հրապարակեց իր առաջին տեսահոլովակը, Վյաչեսլավ Մալեժիկին ուղղված տեսաուղերձով, իրեն անվանեց «Վալենտին Ստրըկալո Բուրիլցևո գյուղից»: Հեղինակի խոսքով՝ այս տեսահոլովակը նկարահանվել է My Duck’s Vision ստուդիայի նմանատիպ տեսահոլովակի տպավորությամբ, որում Մալեժիկին դիմում է նաև ստուդիայի դերասաններից Սեմ Նիկելը։

Արդյունքում նա նաև ձայնագրեց կոչեր Տիմատիին, Դիմա Բիլանին, Պոտապին և Նաստյա Կամենսկիխին, Չայ վդվոեմին, ՄաքՍիմին, Թիմբալենդին և Սերգեյ Զվերևին։ Դիմա Բիլանին ուղղված կոչով տեսահոլովակի դիտումների թիվը գերազանցել է 3 միլիոնը, իսկ Տիմատիինը` 1 միլիոնը։ ՅուԹյուբում Ստրըկալոի փոփ աստղերին ուղղված կոչերի դիտումների ընդհանուր թիվը գերազանցել է 6 միլիոնը։

### «Վալենտին Ստրըկալո» խումբ

ձախից|մինի|Կապլանը 2014 թվականին Կանաչ թատրոնում
«Վալենտին Ստրըկալո» խումբը ստեղծվել է 2010 թվականին, որի կազմում ընդգրկված էին Յուրի Կապլանը (վոկալ, ակուստիկ կիթառ), Եվգենի Իլինը (բաս կիթառ), Եվգենի Միտինը (կիթառ) և Եվգենի Սելեզնևը (հարվածային գործիքներ): 2011 թվականին երկու անդամներ լքեցին խումբը և նրանց փոխարինեցին Անտոն Շչելկոնոգովը (հարվածային գործիքներ) և Անդրեյ Տրոպեշկոն (կիթառ)։ Այս կազմով խումբն աշխատեց իր դեբյուտային ալբոմի վրա:

2012 թվականի փետրվարի 24-ին թողարկվել է դեբյուտային ալբոմը, որը կոչվում էր «Смирись и расслабься!»։ 2013 թվականի ձմռանը «Кнопка» երգը տեղադրվել է համացանցում։ 2013 թվականի հոկտեմբերի 20-ին թողարկվել է խմբի երկրորդ ալբոմը, որը կոչվում էր «Часть чего-то большего», որը ներառում էր ինչպես նոր, այնպես էլ հայտնի երգեր, որոնք նախկինում հնչել են համերգների ժամանակ։

Համերգային երգացանկը բաղկացած է ինչպես Յուրի Կապլանի սոլո ստեղծագործություններից՝ ռոք մշակումներով, այնպես էլ նրա նախկին inShe խմբում («Так гріє», «Аптека») և  «Վոդիչկա-Պուզիրկի» («Наше лето», «Гори») երգերից: Համերգներին հնչում են նաև այլ կատարողների երգերի քավեր տարբերակները։

«Վալենտին Ստրըկալո» խումբը ակտիվ շրջագայել է ԱՊՀ երկրներում և արդեն տվել է ավելի քան հարյուր համերգ։

2014 թվականին խմբի թմբկահար Անտոն Շչելկոնոգովը լքել է խումբը։ Նրան փոխարինելու եկել է Մաքսիմ Տորիկը։

2015 թվականին Յուրի Կապլանին ուղեկցող երաժիշտները լքեցին խումբը։ Խմբին միացան Կոնստանտին Պիժովը (կիթառ), Ստանիսլավ Մուրաշկոն (բաս կիթառ), Վլադիմիր Յակովլևը (հարվածային գործիքներ): Նոր կազմով խումբը ձայնագրել և համացանցում տեղադրել է «Решится само собой» երգը։ 2015 թվականի աշնանը խումբը սկսել է շրջագայությունները, խմբի 5-ամյակի պատվին։

2016 թվականի հոկտեմբերի 14-ին թողարկվել է խմբի երրորդ ստուդիական ալբոմը՝ «Развлечение»։ Ալբոմի աջակցության շրջագայությունը սկսվել է նոյեմբերին։

2017-ի որոշ համերգների ժամանակ հնչել է «Осень» երգը, որը կարող էր ներառվել ապագա EP-ում կամ ալբոմում։

2019 թվականին Յուրի Կապլանը հայտնել է, որ 2018 թվականին «Վալենտին Ստրըկալո» պրոեկտը։

## Քաղաքական դիրքորոշում
2013 թվականի դեկտեմբերին Եվրամայդանի ժամանակ նա իր Թվիթթերում գրել է, որ եթե Մայդանը ձախողվի, Տարածաշրջանների կուսակցությունը ավերածություններ կգործի երկրում։ 2014 թվականի ամռանը Ռուսաստանում համերգները չեղարկվել են կազմակերպիչների կողմից՝ անհայտ պատճառներով։ Կապլանը նաև նշել է, որ Մայդանին իր աջակցության և Ռուսաստանում շրջագայության պատճառով իրեն քննադատում են թե՛ ռուսական, թե՛ ուկրաինական կողմերը։ Կապլանը հայտարարել է, որ նման պահվածքով ցույց է տալիս իր նպատակը ոչ թե պատերազմ, այլ խաղաղություն։ 2022 թվականին Ուկրաինա ռուսական զանգվածային ներխուժման ժամանակ Կապլանն ակտիվորեն աջակցում էր Ուկրաինայի զինված ուժերին և տեղեկություններ տրամադրում պատերազմի մասին (ներառյալ իրեն հետևող ռուսներին) Ինստագրամի իր էջում։ Ապրիլի 20-ին նա ընդգրկվել է այն արտիստների ցուցակում, որոնց մուտքը Ռուսաստան արգելված է մինչև 2072 թվականը։

## Կարիերայի ավարտից հետո
Կարիերան ավարտելուց հետո նա իր եղբոր Մարկի հետ որոշ ժամանակ հատկացրել է հագուստի ձևավորմանը, սակայն բիզնեսը երկար չի տևել։ Կապլանը համեմատաբար ակտիվ է Ինստագրամում, որտեղ նա ստիպված էր սահմանափակել մեկնաբանությունների հասանելիությունը սպամի հսկայական քանակության պատճառով։

2021 թվականի սկզբում հիվանդացել է COVID-19-ով։

2021 թվականին նրան տեսել են ՅուԹյուբի «Բարբ» սերիալի 5-րդ դրվագում՝ էպիզոդիկ դերում։

## ԶԼՄ
2010 թվականի ապրիլին Սերգեյ Ստիլլավինը, նկատելով Յուրիին YouTube պորտալում, նրան հրավիրեց մասնակցելու «Մայակ» ռադիոյի իր հեղինակային շոուին։ Շուտով Կապլանի մասնակցությամբ պատմություններ և հաղորդումներ հայտնվեցին «Серебряном дождь», ՆՏՎ, ՌԵՆ ՏՎ, MTV, M1 և A-ONE հեռուստաալիքներով: «Русский пионер» ամսագիրը նրան դարձրեց օգոստոսյան համարի հերոս՝ որպես « 2.0 սերնդի գլխավոր երգիչ», իսկ 2010 թվականի հուլիսին Forbes ամսագիրը Վալենտինին ներառեց համացանցում հայտնի դարձած արտիստների լավագույն եռյակում։ 2010 թվականի օգոստոսի 3-ին ուկրաինական «Jam FM» ռադիոկայանը (95.6) առաջին անգամ հեռարձակեց Վալենտին Ստրիկալոյի «Кайен» երգի ստուդիական տարբերակը, որը նա ձայնագրեց որպես նոր խմբի մաս, իսկ նոյեմբերին ուկրաինական M1 հեռուստաալիքը ցուցադրեց այս երգի տեսահոլովակի պրեմիերան:

2010 թվականի սեպտեմբերի 17-ին Յուրիի ելույթը ցուցադրվեց Առաջին ալիքով «Մեծ տարբերություն Օդեսայում» շոուում: 2010 թվականի դեկտեմբերի 8-ին մասնակցել է A-ONE ալիքի «Звездочат» ծրագրին։ 2011 թվականի ապրիլի 1-ին նա հանդես եկավ «Пусть говорят» ծրագրում, որտեղ կատարեց «Всё решено» երգի մի հատված։

## Մասնակցություն երաժշտական տեսահոլովակներում և ֆիլմերում
* Նկարահանվել է KAMON!!! ուկրաինական խմբի «Брюнетка» երգի, Mortal Squirt խմբի «Спорт и бухло» երգի տեսահոլովակներում, Culture Prophet vs. Buckmaster-ի «Luniz — I Got 5 On It» կոմպոզիցիայի բութլեգ տեսահոլովակում։
* Յուրի Կապլանը մասնակցություն է ունեցել «Ամենա սարսափելի ֆիլմ 3D» ֆիլմի ռուսերեն կրկնօրինակմանը և «Բարև, մենք հասել ենք» ֆիլմի նկարահանումներին։
* «Վալենտին Ստրըկալո» խմբի «Наше лето» («Яхта, парус») երգը Յուրի Կապլանի կատարմամբ մի քանի անգամ հնչում է Բորիս Խլեբնիկովի «Առիթմիա» (2017 թվական) ֆիլմում։
* «Песня для девочек» երգը «Смирись и расслабься» ալբոմից հնչում է «Մի սովորական կին» հեռուստասերիալի վերջին դրվագի վերջում (ռեժիսոր՝ Բորիս Խլեբնիկով, 2020 թվական), ինչպես նաև «Ես նիհարում եմ» ֆիլմում։
* Նկարահանվել է «Բարբ» արտհաուս սերիալի 5-րդ դրվագում 2021 թվականին, որտեղ ներածությունում խաղացել է տեղացի Ռայան Գոսլինգի դերը՝ ծաղրելով «Դրայվ» ֆիլմի ներածությունը։

## Ծանոթագրություններ

## Արտաքին հղումներ
* 
* , Աֆիշա Կիև (2008 թվականի հոկտեմբերի 28)
* Յուրի Կապլան. «Ես չեմ հասկանում, թե ինչու են իմ տեսանյութերը դառնում հանրաճանաչ:», Forbes.ru (2010 թվականի հուլիսի 23)
*  — iTV հեռուստաալիքի ինտերվյու (2011 թվականի ապրիլի 6)
* На районе и «На Кайене», Ռուս լրագրող (2011 թվականի մայիսի 18)
* Յուրի Կապլան («Վալենտին Ստրըկալո»): «Я трэшить перестал и мне хорошо», ԱիՖ Սանկտ-Պետերբուրգ (2011 թվականի սեպտեմբերի 19)

Կատեգորիա:Բանաստեղծներ այբբենական կարգով
Կատեգորիա:Ուկրաինացի երգիչներ
Կատեգորիա:Ուկրաինացի կիթառահարներ
Կատեգորիա:Ուկրաինացի կոմպոզիտորներ